CELEX: 32014R0264
Language: mt
Date: 2014-03-14 00:00:00
Title: Regolament tal-Kummissjoni (UE) Nru 264/2014 tal- 14 ta’ Marzu 2014 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tal-kopolimeru ta’ aċetat ta’ vinil polivinilpirrolidon f’supplimenti tal-ikel solidu u l-Anness tar-Regolament tal-Kummissjoni (UE) Nru 231/2012 fir-rigward tal-ispeċifikazzjonijiet tiegħu  Test b’relevanza għaż-ŻEE

15.3.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 76/22
               
            REGOLAMENT TAL-KUMMISSJONI (UE) Nru 264/2014
      tal-14 ta’ Marzu 2014
      li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tal-kopolimeru ta’ aċetat ta’ vinil polivinilpirrolidon f’supplimenti tal-ikel solidu u l-Anness tar-Regolament tal-Kummissjoni (UE) Nru 231/2012 fir-rigward tal-ispeċifikazzjonijiet tiegħu
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidraw it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikolu 10(3), l-Artikolu 14 u l-Artikolu 30(5) tiegħu,
      Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
      Billi:
      
                  (1)
               
               
                  L-Anness II tar-Regolament (KE) Nru 1333/2008 jistabbilixxi lista ta’ addittivi tal-ikel tal-Unjoni approvati għall-użu fl-ikel, u l-kundizzjonijiet tal-użu tagħhom.
               
            
                  (2)
               
               
                  Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel inklużi l-kuluri u s-sustanzi li jagħtu l-ħlewwa elenkati fl-Annessi II u III tar-Regolament (KE) Nru 1333/2008.
               
            
                  (3)
               
               
                  Dawn il-listi jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew b’inizjattiva tal-Kummissjoni inkella wara talba.
               
            
                  (4)
               
               
                  Fis-6 ta’ Ottubru 2009, tressqet applikazzjoni għall-awtorizzazzjoni tal-użu tal-kopolimeru ta’ aċetat ta’ vinil polivinilpirrolidon f’supplimenti tal-ikel solidu bħala aġent li jgħaqqad/jiksi. L-applikazzjoni saret disponibbli għall-Istati Membri skont l-Artikolu 4 tar-Regolament (KE) Nru 1331/2008.
               
            
                  (5)
               
               
                  L-Awtorità Ewropea dwar is-Sigurtà fl-Ikel ivvalutat is-sikurezza tal-kopolimeru ta’ aċetat ta’ vinil polivinilpirrolidon (4) meta jintuża bħala addittiv tal-ikel u kkonkludiet li l-użu tal-kopolimeru ta’ aċetat ta’ vinil polivinilpirrolidon f’supplimenti tal-ikel solidu bħala aġent li jgħaqqad/jiksi mhux probabbli li jkun ta’ tħassib għas-sikurezza fl-użi proposti.
               
            
                  (6)
               
               
                  Hemm bżonn teknoloġiku għaż-żieda tal-kopolimeru ta’ aċetat ta’ vinil polivinilpirrolidon mal-formulazzjoni ċellulożika fis-supplimenti tal-ikel. Dan itejjeb ir-reżistenza tal-film, iżid ir-rati tal-applikazzjoni tal-kisi u jippromwovi adeżjoni aħjar tal-film. Huwa jippermetti wkoll proċess ta’ kisi kontinwu, biex b’hekk jonqos il-ħin tal-proċess tal-kisi. Għaldaqstant, huwa xieraq li jiġi awtorizzat l-użu ta’ dan l-addittiv bħala aġent tal-kisi f’supplimenti tal-ikel solidu u li jiġi assenjat l-E 1208 bħala n-numru E għall-kopolimeru ta’ aċetat ta’ vinil polivinilpirrolidon.
               
            
                  (7)
               
               
                  L-ispeċifikazzjonijiet għall-kopolimeru ta’ aċetat ta’ vinil polivinilpirrolidon (E 1208) għandhom jiġu inklużi fir-Regolament (UE) Nru 231/2012 meta dan jiġi inkluż għall-ewwel darba fil-listi tal-Unjoni tal-addittivi tal-ikel stabbiliti fl-Annessi II u III tar-Regolament (KE) Nru 1333/2008.
               
            
                  (8)
               
               
                  Ir-Regolament (KE) Nru 1333/2008 u r-Regolament (UE) Nru 231/2012 għandhom għalhekk jiġu emendati skont dan.
               
            
                  (9)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      L-Anness II tar-Regolament (KE) Nru 1333/2008 huwa emendat skont l-Anness I ta’ dan ir-Regolament.
      Artikolu 2
      L-Anness tar-Regolament (UE) Nru 231/2012 huwa emendat skont l-Anness II ta’ dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha
         Magħmul fi Brussell, l-14 ta’ Marzu 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 354, 31.12.2008, p. 16.
      
         (2)  ĠU L 354, 31.12.2008, p. 1.
      
         (3)  ĠU L 83, 22.3.2012, p. 1.
      
         (4)  The EFSA Journal 2010; 8(12):1948.
      
         ANNESS I
         L-Anness II tar-Regolament (KE) Nru 1333/2008 huwa emendat kif ġej:
         
                     (1)
                  
                  
                     Fil-punt 3 tal-Parti B “L-addittivi għajr kuluri u sustanzi li jagħtu l-ħlewwa” l-annotazzjoni li ġejja tiddaħħal wara l-annotazzjoni għall-E 1207, Kopolimeru tal-metakrilat anjoniku:
                     
                                 “E 1208
                              
                              
                                 Kopolimeru ta’ aċetat ta’ vinil polivinilpirrolidon”
                              
                           
               
                     (2)
                  
                  
                     Fil-Parti E, fil-kategorija tal-ikel 17.1 “Supplimenti tal-ikel ipprovduti f’forma solida inklużi kapsuli u pilloli u forom simili, minbarra f’forom li jistgħu jintmagħdu” tiddaħħal l-annotazzjoni l-ġdida li ġejja wara l-annotazzjoni għall-E 1207, Kopolimeru tal-metakrilat anjoniku:
                     
                                  
                              
                              
                                 “E 1208
                              
                              
                                 Kopolimeru ta’ aċetat ta’ vinil polivinilpirrolidon.
                              
                              
                                 100 000 ”
                              
                              
                                  
                              
                              
                                  
                              
                           
               
      
         ANNESS II
         Fl-Anness tar-Regolament (UE) Nru 231/2012, tiddaħħal l-annotazzjoni li ġejja wara l-annotazzjoni għall-E 1207 (Kopolimeru tal-metakrilat anjoniku):
         
            
               “E 1208 KOPOLIMERU TA’ AĊETAT TA’ VINIL POLIVINILPIRROLIDON
            
            
                        
                           Sinonimi
                        
                     
                     
                        Kopolividon; kopovidon; kopolimeru ta’ aċetat ta’ 1-vinil-2-pirrolidon-vinil; 2-pirrolidinon, 1-etenil, polimeru b’aċetat ta’ etenil
                     
                  
                        
                           Definizzjoni
                        
                     
                     
                        Dan huwa prodott permezz tal-kopolimerizzazzjoni ta’ N-vinil-2-pirrolidon u aċetat ta’ vinil f’soluzzjoni fil-propan-2-ol, fil-preżenza tal-inizjaturi.
                     
                  
                        Einecs
                     
                     
                         
                     
                  
                        Isem kimiku
                     
                     
                        Aċidu aċetiku, ester etenil, polimeru b’1-etenil-2-pirrolidon
                     
                  
                        Formula kimika
                     
                     
                        (C6H9NO)n.(C4H6O2)m
                        
                     
                  
                        Piż Molekolari ta’ Viskożità Medja
                     
                     
                        Bejn 26 000  u 46 000  g/mol.
                     
                  
                        Test
                     
                     
                        Kontenut ta’ nitroġenu 7,0 - 8,0 %
                     
                  
                        
                           Deskrizzjoni
                        
                     
                     
                        L-istat fiżiku huwa deskritt bħala trab ta’ lewn abjad għal abjad fl-isfar jew qxur bid-daqs ta’ partiċella medja ta’ 50 – 130 μm.
                     
                  
                        
                           Identifikazzjoni
                        
                     
                  
                        Solubbiltà
                     
                     
                        Jinħall faċilment fl-ilma, fl-etanol, fil-klorur tal-etilen u l-etere.
                     
                  
                        Spettroskopija tas-assorbiment infrared
                     
                     
                        Għad trid tiġi identifikata
                     
                  
                        It-Test Ewropew tal-Kuluri (Kulur BY)
                     
                     
                        Minimu BY5
                     
                  
                        valur K (*) (1 % ta’ solidi f’soluzzjoni milwiema)
                     
                     
                        25,2-30,8
                     
                  
                        valur pH
                     
                     
                        3,0 – 7,0 (soluzzjoni milwiema ta’ 10 %)
                     
                  
                        
                           Purità
                        
                     
                  
                        Komponent vinilaċetat fil-kopolimeru
                     
                     
                        Mhux aktar minn 42,0 %
                     
                  
                        Aċetat ħieles mill-vinil
                     
                     
                        Mhux aktar minn 5 mg/kg
                     
                  
                        Irmied totali
                     
                     
                        Mhux aktar minn 0,1 %
                     
                  
                        Aldeid
                     
                     
                        Mhux aktar minn 2 000  mg/kg (bħala aċetaldeid)
                     
                  
                        Ħieles mill-N-vinilpirrolidon
                     
                     
                        Mhux aktar minn 5 mg/kg
                     
                  
                        Idrażina
                     
                     
                        Mhux aktar minn 0,8 mg/kg
                     
                  
                        Kontenut ta’ Perossidu
                     
                     
                        Mhux aktar minn 400 mg/kg
                     
                  
                        Propan-2-ol
                     
                     
                        Mhux aktar minn 150 mg/kg
                     
                  
                        Arseniku
                     
                     
                        Mhux aktar minn 3 mg/kg
                     
                  
                        Ċomb
                     
                     
                        Mhux aktar minn 2 mg/kg
                     
                  
                        Merkurju
                     
                     
                        Mhux aktar minn 1 mg/kg
                     
                  
                        Kadmju
                     
                     
                        Mhux aktar minn 1 mg/kg
                     
                  
         
            (*)  Valur K: Indiċi mingħajr dimensjoni, ikkalkulat minn kejl ta’ viskożità kinematika ta’ soluzzjonijiet dilwiti, użat biex jindika l-grad probabbli tal-polimeriżazzjoni jew id-daqs molekulari ta’ polimeru.”